مراکشده 8- سپتامبر کونی کیچه ساعت 11 ده یوز بیرگن 7 ریشترلیک زلزله عاقبتیده حیاتینی یوقاتگن لر سانی 2 مینگ 122 نفر گه ییتدی.
منطقه ده قیدیرو- قوتقرو فعالیت لری دوام ایتماقده.
عینی دمده ایتالیا باش وزیر اورینباسری و تشقی ایشلر وزیری آنتونیو تاجانی, مراکش گه عاجل یاردم ییتکزیب بیریش نی طلب قیلگن لیک لرینی بیلدیردی.
الجزایر هم مراکش گه عاجل یاردم ییتکزیب بیریش نی پیشنهاد قیلدی.
مراکش ایسه اسپانیا, انگلستان, قطر و بیرلشگن عرب امیرلیک لری نینگ یاردم ییتکزیب بیریش طلب لری نی قبول قیلگن لیگینی بیلدیردی.
مراکش تشقی ایشلر وزیرلیگی تامانیدن بیریلگن یازمه بیاناتده, اوشبو اولکه لرنینگ "قیدیرو- قوتقرو تیمی یوباریش" بوییچه یاردم طلب لری نینگ قبول قیلینگن لیگی بیلدیریلدی.
قیدیرو- قوتقرو تیم لری نینگ مراکش تیم لری بیلن همکارلیکده فعالیت یوریتیش اوچون یکشنبه کونی اوشبو اولکه گه کیلگن لیک لری معلوم قیلیندی.
بیاناتده, عینی دمده فرقلی اولکه لرنینگ همکارلیک طلب لری و تشبث لری سببلی خرسندچیلیک بیلدیریلدی.
پارتلش آرتیدن یانغین یوز بیرگن
